الفندق: فندق إيلاف بكة
 التقييم: “٩”. اولاً اشكر الشاب السعودي ( حسن ) شخص طيب ومبتسم # الاستقبال كانوا سريعين باجراء الدخول والخروجبالدخول اخذت ٣ دقايق والخروج اقل من دقيقة #طلبت عربيتين وحده للوالده ووحده لاطفالي الصغار وفروها باقل من ٥ دقايق مع ان فترة تواجدي صادفت تواجد قروب من تركيا وكان عددهم كبير الا ان فيه سرعه بالاجراءات وتنفيذ الطلبات # كثرت الاصنصيرات مايقارب ١٥ اصنصير وهذا يسهل عملية الصعود والنزول بسرعه # المواقف كانت تحت الفندق عباره عن دورين مخصصه للمواقف وعند الدخول يوجد سيكورتي ماتدخل سيارتك الا بكرت الغرفه # الغرفة كنت ماخذ غرفة ثلاث اسره و كانت وسيعه ونظيفه للامانه والمفارش جديدة وريحته ممتازه والحمام اعزكم الله كان جدا نظيييف ومتوفر فيه الشامبوات والمناشف واستشوار ويوجد غلايه بالغرفة واغراض الشاي وثلاجة وسيفتي بوكس# الافطار نزلت لهم الساعة ٨ تقريبا المكان بدون مبالغه وسييييييييييع والافطار فيه عدة اطباق # توفر الباصات امام الفندق ٢٤ ساعة وعمالة جداً متفهمه وطيبه والباص يحرك لو كان مافيه الا شخص واحد مايجلس ينتظر واواقات الصلاة يتوفر مع الباص سيكورتي مايركب بالباص الا عند ابراز بطاقة الغرفة اهنيهم بكل صراحة حتى بصلاة الجمعة نفس الكلام مافيه زحمه ولخبطه وكل من هب ودب يركب معك بالباص # الموقع للامانه ماجربت اروح للحرم مشي وعلى كلامهم ان المسافة تقريباً كيلو .. الباصات تنزلك من جهة الصفا المروه اتجهت اكثر من مره لتوسعة المقابلة من جهة وقف الساعة وباب الملك فهد وبالرجعه كنت ارجع مع تاكسي بقيمة ١٥ الى ٢٠ ريال بالكثير والتكاسي تحصلهم بالنفق .. وتحصل التكاسي خلف دار التوحيد وراح يكون بسعر اغلى تقريبا ٣٠ ريال # يتوفر جنب الفندق سوبرماركت ومطعم  ومحلاتوخلف الفندق حلاق# اشكر كل القائمين على الفندق على تعاملهم وبشكل خاص اشكر الشباب السعودين. لا شي بصراحة